**ДОКЛАД**

на проф. Снежана Башева – Декан на ФСФ за периода 2011-2019 г.

**Уважаеми членове на ОС,**

Позволете ми в няколко пункта да илюстрирам политиката и резултатите на деканското ръководство в периода 2011-2019 г.

През **първия** мандат като декан ,политиката на ръководството на ФСФ може да се опише накратко с думите : отваряне на ФСФ навън,с което да се постигне още по-голяма разпознаваемост, и постигане на признание на учебните програми от водещите професионални организации. По конкретно ние насочихме нашите усилия към: създаване на стабилни взаимоотношения с най-авторитетните международни професионални организации в света-Института на експерт- счетоводителите на Англия и Уелс ( ICAEW) и Асоциацията на експерт- счетоводителите ( ACCA ) за разработването на съвместни програми и съвместно признаване на изпити; създаване на устойчиви връзки със средното образование ; повишаване на практическото обучение на студентите чрез изграждане и развитие на тренировъчни фирми и бизнес игри; създаване на възможности за участие на академичния състав в научни проекти , както и при обсъждането и разработването на съвременната нормативна база в областта на счетоводството,контрола и финансите; създаване на устойчиви връзки с авторитетни институции в Р България- КПНРО,ИДЕС, ИВОБ,АСЕРИ,КНОБ и др. ; създаване на трайни връзки с водещи университети от Европа- Университета на гр.Болоня,Университета на Сплит ,Университета на Риека, Лодзки технически университет,Луцкий националный технически университет ,Полтавский университет экономики и торговли и др.; разширяване и задълбочаване на връзките с бизнеса.

Най-големият успех на академичния състав на ФСФ през този период са получените акредитации от Института на експерт-счетоводителите на Англия и Уелс ( ICAEW) и Асоциацията на експерт-счетоводителите ( ACCA ). В международен план това са двете професионални организации,които подготвят квалифицирани експерт-счетоводители и държат 100% от пазара на тяхната подготовка. Двете акредитации са доказателство за високото качество на учебните програми и на обучението на студентите от ФСФ. Те позволяват да бъдат признати значителен брой изпити,при кандидатстване за придобиване на тази професионална квалификация от студентите завършили специалностите от ФСФ. В резултат на постигнатото признание, студентите завършили ФСФ при УНСС,не следва да полагат изпитите по шестте модула от първо ниво“Сертификати“( Certificate level) на квалификацията дипломиран експерт-счетоводител (ICAEW ACA qualification ) и осем модула ( F1 The Accountant in Business,F2 Management accounting,F3 Financial accounting,F4 Corporate and Business Law, F5 Performance Management, F6 Taxation, F7 Financial reporting ,F9 Financial Management) от ACCA.

Получаването на двете акредитации превърна УНСС в първото висше учебно заведение в Р България и Югоизточна Европа придобило признание от световни професионални организации в областта на счетоводството и одита. Постигането на този успех има своето логическо обяснение. От една страна това беше възможно благодарение на постигнатото от моите предшественици - декани на ФСФ проф.д-р Ст. Стоянов,проф.д.ик.н М.Динев,доц.Гр.Вазов и проф. О.Симеонов. До моя мандат имаше утвърдени качествено нови учебни програми,в които акцентът се пада върху самостоятелната работа на студентите и бяха разработени и въведени общообразователни стандарти като основа при разработването на учебните планове и програми. От друга страна това стана възможно благодарение и на оказаното ни съдействие,разбиране и помощ от страна на ръководството на нашия университет,за което искрено им благодаря.

През **втория** мандат политиката на ръководството на ФСФ бе насочена към: актуализиране на палитрата от бакалавърски и магистърски програми в редовна и дистанционна форма, като се търси възможност за създаване на устойчиви връзки с бизнеса и професионалните организации. Последното е свързано с осигуряване на възможност за гъвкавост при изготвяне на учебните планове и даване на право на факултета, респективно катедрите да определят дисциплините, отчитайки спецификите на всяка предлагана специалност; иницииране на срещи и сключване на меморандуми с представители на бизнеса в Р България и въвеждане на чуждестранната практика за донорство с цел създаване на подходящи условия за подготовка на студентите от ФСФ / през периода ние получихме три дарение от наши партньори под формата специализирана учебна литература в областта на счетоводството и одита и последното издание на СМСС - МСФО ; утвърждаване и развитие в ОКС Магистър на специалности на английски език и поставяне на основи за развитие на интелектуалния фрайчайзинг ( обучение на чуждестранни студенти или обучение в чужди страни- в момента се правят последните уточнения от съвместна магистърска програма с Тракийския университет-гр.Одрин,които имат интерес от нашата магистърска програма,акредитирана от АССА); задълбочаване на връзките с потребителите на нашите кадри и със завършилите възпитаници на университета, чрез засилване ролята на Алумни клуба; създаване на взаимоотношения с престижната международна организация CIMA, с цел признаване и акредитиране на нашите програми по управленско счетоводство.

Тук не мога да не спомена,че през този период бяха създадени две магистърски специалности ,с преподаване на английски език – Finance and Accounting ( съвместна с ICAEW) и Accounting.Financial control and Finance ( съвместна с ACCA ).

**Като постижение на ръководството и академичния състав на факултета може да се посочи и решаването на проблема с практическото обучение на студентите.**

Решаването на проблема се търсеше в няколко направления:

- първо: създаване на възможности студентите от ФСФ да придобият практически умения тук на място,в Университета чрез създадената през 2014 г. към ФСФ учебно-тренировъчна фирма ( ФСФ ООД ). ФСФ ООД е симулирано търговско предприятие чрез регистрация на предприятието в регистъра на учебно-тренировъчните фирми,осъществяване на работни процеси ,документиране и отчитане на търговска дейност с други учебно-тренировъчни фирми. Достъпът е свободен и всеки който желае може да участва . Това е един добър начин нашите студенти да прилагат на практика теоретичните знания придобити по време на своето обучение. :

- второ : организиране на майсторски класове,специално насочени към студенти и докторанти по времето на които се решават и дискутират действителни практически казуси. Обикновено тези майсторски класове се водят от представители на международни одиторски компании,с които имаме сключени меморандуми за сътрудничество. Например такава компания е EY. Напоследък успяхме да привлечем като лектори и изявени специалисти като проф. Киймет от Тракийския университет-гр.Одрин,проф. Збигнев Лешински от Лодзки технически университет и проф. Дейвид Аустил от Union University ,USA. Много добре си партнираме в тази насока с колегите от АСЕРИ, които ежегодно осъществяват практическо обучение по превенция срещу финансови измами и пране на пари. ;

- трето: организиране и провеждане на бизнес игри със съдействието на нашите партньори от ICAEW. Ежегодно от 2015 г. насам ФСФ съвместно с ICAEW организира Employability Skills Workshop и Employability Skills Session за студенти. По време на тези бизнес игри традиционно участие имат международните одиторски компании от Big 4 .

Разбира се сътрудничеството с компаниите от Big 4 позволява на нашите студенти във всеки един момент да имат актуална информация за отворени стажантски програми и работни места.

През 2018 г. бе прожектиран и първия образователен филм по счетоводство и одит на Института на експерт-счетоводителите на Англия и Уелс. След прожекцията участниците дискутираха част от съвременните предизвикателства пред счетоводната и одиторската професия в. това число етични дилеми , лидерство и др. Тази традиция продължи и през 2019 г. когато бе прожектиран и втори образователен филм с нашите партньори от Института на експерт-счетоводителите на Англия и Уелс.

**Друго постижение на деканското ръководството е инициирането и оформянето на колективни монографии .** През периода 2015-2019 г. бяха издадениняколко колективни тома,в това число:

1. 2015 г- Икономиката на България и ЕС-съвременни предизвикателства и подходи за решения;
2. 2016 г- Икономиката на България и ЕС-конкурентоспособност и иновации;
3. 2017 г.- Икономиката на България и ЕС-наука и бизнес в три тома;
4. 2018г.- Икономиката на България и ЕС в глобалния свят;
5. 2019г.- Икономиката на България и ЕС в дигиталния свят.

Предстои издаването на шеста поред колективна монография на тема: кръгова икономика и корпоративна социална отговорност.

Както виждате тематиката на монографиите бе в съзвучие с най-наболелите проблеми и предизвикателства през съответните периоди.

**По време на този мандат се възроди организирането и провеждането на научната конференция на младите учени**,като съответно бяха проведени осма,девета,десета,единадесета,дванадесета,тринадесета,четеринадесета и петнадесета. Последната се проведе преди няколко дни и нейната тема бе“ Икономиката на България и ЕС: кръгова икономика и корпоративна социална отговорност “. Цялата организация се извършва от ръководството на факултета и от младшия академичен състав на ФСФ.Осигуряването на средствата за провеждане и издаване на докладите е чрез ПС но НИД ,при УНСС и чрез партньорството ни с ВУЗФ.

**През този мандат бе организирано и честването на 60-тата и 65-тата годишнина на факултета.**Тези чествания бяха уважени от редица изтъкнати учени и специалисти от практиката,което за пореден път показва,че нашия академичен състав заема определено авторитетно място сред научната гилдия В рамките на честванията бяха организирани международни-научни конференции и бяха издадени сборници от научни доклади. В рамките на тези конференции почетохме паметта на изтъкнати колеги от катедрите на ФСФ- проф. Минко Русинов,проф.Димитър Йорданов и проф. Атанас Атанасов. Организирана бе и конференция по случай 130-та годишнина на проф.Д.Добрев-патриарха на счетоводството в България и втори ректор на УНСС.

**Какво научих като Декан?**

През тези години като Декан аз научих ,че за да бъдем успешни ние трябва да: отчитаме факта,че образованието днес трябва да създава стойност,което означава нашите студенти да придобиват умението и компетенцията да взимат решения,да анализират,да изказват мнение и да имат способности да мислят. На *второ място* да работим активно с бизнеса и институциите и да сме в крак със съвременните аспекти в развитието на дадена професия. Ако ние не сме наясно какви изисквания има бизнеса днес и как те ще променят в бъдеще , ако не се настройваме спрямо тези изисквания ,то нашите кадри ще изпаднат в много трудна ситуация. На *трето място* трябва да се съобразяваме с процесите на глобализацията в образованието и с промените в неговата парадигма- от възпитаването на хармонично развити личности към образователни услуги предоставящи знания ,според необходимостта на конкретната личност .

Наистина ние сме облагодетелствани поради това,че специалностите от ФСФ са търсени на пазара и имаме достатъчен брой студенти. Но ние не може само да се уповаваме на това и да не се подготвяме, за това което става около нас ,за процесите които протичат в образованието по света. Не на последно място разбира се трябва да се съобразяваме с целите,стратегията и перспективите за развитие на УНСС.

В тази насока може би е дошло времето да обединим усилията си за създаване на съвместни магистърски програми на катедрите от факултета, които да включват дисциплини преподавани от преподаватели към трите катедри и които да отговарят на съвременните предизвикателства. Необходими са нови знания и практически умения в областта на дигиталните технологии , ЕРП системите,блокчейн техонологиите, анализ на големи бази данни,за нови отчетни обекти и др. Бъдещите специалисти се нуждаят от интегрирани знания и специфични умения,които ще им позволят да развиват и проявяват своето аналитично,стратегическо и управленско мислене.

На края искам да благодаря на ръководителите на катедри ,на всички членове на академичния състав на ФСФ,които ни подкрепяха като деканско ръководство и с помощта на които успяхме да постигнем всичко това.